GSG-9

**GSG-9** (skr. od *Grenzschutzgruppe 9*) je specijalna njemačka antiteroristička jedinica. Sjedište GSG-9 je u njemačkom gradu Sankt Augustinu, malom gradu u blizini Bonna na istoku Njemačke, u saveznoj republici Sjeverna Rajna-Vestfalija.

## Osnivanje jedinice 
Jedinica GSG-9 je osnovana 26. septembra 1972 godine, poslije terorističkog napada i otmice izraelskih sportista od strane palestinskih terorista na ljetnim Olimpijskim igrama u Minhenu. Jedanaest izraelskih sportista je oteto od strane palestinskih terorista, a nakon dužeg pregovaranja i ubijeno zbog nesposobnosti tadašnje policije u Njemačkoj, koja nije mogla da oslobodi taoce.
## Cilj grupe 
Prvobitni cilj GSG-9 je da spriječava terorističke napade i da spriječava talačke krize. Također, grupa se bavi lišavanjem slobode sumnjivih lica i zaštitom važnih političkih lica. Mnogi smatraju GSG-9 najboljom antiterorističkom jedinicom na svijetu.

Od 1972. do 2003. godine, GSG-9 je izvršila preko 1,500 operacija. Također, svake godine na međunarodnim takmičenjima GSG-9 često zauzmu prva mjesta.
## Organizacija grupe 
GSG-9 je specijalna policija Njemačke federalne policije (njem. Budnespolizei), samim tim GSG-9 je dio ministarstva unutrašnjih poslova. Glavni komandant grupe je Olaf Lindner.
Grupa je podjeljena u više grupa, podjeljene po namjeni.
* **Zračna jedinica**
Zračna jedinica se bavi zračnim operacijama, kao što su padobranstvo i helikopterska sletanja.
* **Centralna jedinica**
Centralna jedinica se bavi paoravkom i testiranjem oružija i kupovinom istog.
* **Dokumentacijska jedinica**
Dokumentacijska jedinica se bavi komunikacijom, nadzorom i sl.
* **Pomorska jedinica**
Pomorska jedinica se bavi operacijama koje se vrše na moru, otmice brodova i sl.
* **Operacijsko osoblje**
Operacijsko osoblje je jedinica koja rukovodi GSG-9.
* **Jedinica za obične namjene**
Jedinica za obične namjene se bavi otmicama, zaštiti lica i antiterorizmom.
* **Tehnička jedinica**
Tehnička jedinica se bavi  testiranjem i proučavanjem opreme, pored oružija i eksploziva.
* **Jedinica za obuku**
Jedinica za obuku se bavi obukom i zaposljavanjem novih službenika.
## Oprema 
* Heckler & Koch MP7
* Heckler & Koch MP5 (Različite verzije)
* Heckler & Koch G36, G36K i G36C
* Heckler & Koch HK21 odnosno G8
* Heckler & Koch USP
* PSG-1
* DSR-precision DSR 1
* PGM Précision 338
* SIG 551 (I modifikovane verzije)
* Glock 17
* Glock 78 (Nož)
## Najvažnije misije 
* 1977: Otmica Lufthansa aviona od strane Palestinskih terorista
* 1982: Hapšenje pripadnika RAF-a
* 1993: Hapšenje pripadnika RAF-a
* 1993: Otmica KLM aviona
* 1994: Talačka situacija u zatvoru u Kasselu
* 1994: Podrška u Lišenju slobode otmičara Albert i Polak
* 1998: Lišenje slobode čovjeka koji je pokušao iznuditi firmu Deutsche Bahn
* 1999: Lišenje slobode Metin Kaplan u Kolonji.
* 1999: Lišenje slobode dva člana bande Rote Zellen u Berlinu
* 1999: Otmica u Aachenu
* 2000: Otmica na Filipinima
* 2001: Lišenje slobode dva špijona u Hajdelbergu (njem. Heidelberg)
* 2001: Asistiranje kod oslobođenja 4 njemačka turista iz Egipta
* 2002: Lišenje slobode nekoliko terorista osumnjičenih da su povezani sa napadima 11. septembra 2001. godine
* 2003: Zaštita pripadnika THW (njem. Technisches Hilfswerk) tokom boravka u Iraku
* 2004: Zaštita Njemačke ambasade, nekoliko političara i konvoja u Bagdadu tokom terorističkog napada.
* 2007: Spriječavanje nekoliko terorističkih napada na više lokacija u Njemačkoj.
* 2009: Otmica Njemačkog broda MV Hansa Stavanger, nakon što su ga oteli gusari iz Somalije.
* 2012: Pretres kuća članova Hells Angelsa u Hanoveru
* Važno: Gore navedene operacije su dio onih koje je sproveo GSG-9, većina operacija su tajne i jako malo podataka o njima je poznato.
## Također pogledajte 
* Policija

## Izvori 
* [www.bundespolizei.de/ GSG-9 na bundespolizei.de]
* GSG-9 na dw.com 

Kategorija:Pravo
Kategorija:Specijalne snage